Die wêreld in foto’s – 29 Mei 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Grootskaalse oproer het vir die derde agtereenvolgende dag in Minneapolis in die Amerikaanse deelstaat Minnesota voortgeduur ná die dood van George Floyd wat wêreldwyd opspraak gewek het. Maroela Media het vroeër berig Floyd is ná sy inhegtenisneming oorlede nadat ŉ polisiebeampte op sy nek gekniel het. Betogers het hierna die strate ingevaar. Só lyk die skokbeelde: Polisiebeamptes loop in Hamlinelaan in St. Paul, Minnesota, in die VSA. (Foto: John Minchillo, AP) Betogers hou ŉ banier vas met die woorde “Ons kan nie asemhaal nie” in St. Paul, Minnesota. (Foto: John Minchillo, AP) ŉ Betoger bedek haar oë terwyl sy deur traangas loop in St. Paul, Minnesota. (Foto: John Minchillo, AP) ŉ Betoger gooi melk op haar gesig nadat sy blootgestel is aan traangas. (Foto: John Minchillo, AP) ŉ Betoger bedek ŉ muur met graffiti in Minneapolis. (Foto: John Minchillo, AP) Betogers staan buite ŉ polisiestasie in Minneapolis nadat dit aan die brand gesteek is. (Foto: John Minchillo, AP) Betogers staan verenig buite die brandende Minneapolis- 3de polisiedistrik. (Foto: John Minchillo, AP) Betogers in aksie buite ŉ brandende kitskosrestaurant in Minneapolis, Minnesota. (Foto: John Minchillo, AP) ŉ Drankwinkel brand tydens protesoptogte naby Minneapolis se 3de polisiedistrik. (Foto: John Minchillo, AP) Betogers staan buite die brandende Minneapolis- 3de polisiedistrik. (Foto: John Minchillo, AP)